
REFERAT
privind aprobarea Programului local multianual privind creşterea performanţei energetice a blocurilor de locuinţe din municipiul Timişoara, pentru anul 2017

Directiva 2006/32/CE a Parlamentului European şi a Consiliului din 5 aprilie 2006 privind eficienţa energetică la utilizatorii finali şi serviciile energetice <LLNK 831993L0076           20>prevede, printre altele, ca statele membre să ia toate măsurile pentru îmbunătăţirea eficienţei energetice la utilizatorii finali şi stabilirea unei ţinte naţionale de minimum 9% privind economiile de energie pentru al 9-lea an de aplicare a directivei.

Reducerea consumului de energie pentru încălzirea blocurilor de locuinţe are ca efecte reducerea costurilor de întreţinere cu încălzirea, diminuarea efectelor schimbărilor climatice, prin reducerea emisiilor de gaze cu efect de seră, creşterea independenţei energetice, prin reducerea consumului de combustibil utilizat la prepararea agentului termic pentru încălzire, precum şi ameliorarea aspectului urbanistic al localităţilor.

Prin aplicarea prevederilor O.U.G. nr.18/2009 actualizată privind creşterea performanţei energetice a blocurilor de locuinţe, pe termen scurt şi mediu, se degrevează bugetul statului de cheltuielile cu combustibilul utilizat, se reduc cheltuielile cu întreţinerea blocurilor de locuinţe prin reducerea facturilor cu încălzirea, se asigură susţinerea operatorilor economici din domeniul construcţiilor şi se creează noi locuri de muncă.
În conformitate cu prevederile O.U.G. nr.18/2009 actualizată privind creşterea performanţei energetice a blocurilor de locuinţe, coordonatorii locali, în calitate de autorităţi contractante, au obligaţia de a fundamenta şi coordona programele locale privind creşterea performanţei energetice a blocurilor de locuinţe.

Având în vedere art.19, lit.b), din O.U.G. nr.18/2009 actualizată, propunem aprobarea  Programului local multianual privind creşterea performanţei energetice a blocurilor de locuinţe din Municipiul Timişoara, pentru anul 2017.

